L’Ecoparc mòbil de la Emtre estarà a Burjassot en dues ocasions durant l’agost
2025-07-24

Del 12 al 14 d’agost i del 30 d’agost a l’1 de setembre. Aquestes són les dates en les quals l’Ecoparc mòbil de l’Entitat Metropolitana per al Tractament de Residus (Emtre) estarà a Burjassot al llarg del mes més calorós de l’any.

Com és habitual, l’horari serà de 10.00 a 14.00 i de 16.00 a 19.00 hores el dijous 12 i el divendres 13 d’agost i de 10.00 a 13.00 hores el dissabte 14 d’agost. En  a segona visita, del dilluns 30 d’agost al dimecres 1 de setembre, l’horari serà de 10.00 a 14.00 i de 16.00 a 19.00 hores. L’Ecoparc mòbil se situarà en l’aparcament de les Palmeres, al costat del Centre de Salut d’Especialitats i del Mercat Municipal L’Almara.

En els Ecoparcs mòbils de la Emtre es poden depositar residus com ara oli de cuina i de cotxe, pintures, dissolvents o càpsules de café, entre altres elements. També es poden depositar llibres i revistes, piles, termòmetres, reactius de laboratori, aerosols, aparells electrònics xicotets bombetes, cartutxos d’impressores, telèfons mòbils i carregadors, bateries, DVD/CD o envasos contaminants, entre altres.